ด้วยความสงสัยอ่านมาหลาย ข้อมูล คือไม่ตรงกันเลยครับ อยากทราบครับ ดื่มเบียร์ มีผลต่อแผลเย็บ บริเวณ เท้าตรงหัวเเม่โป้ง ไหมครับ
สวัสดีค่ะ หากแผลที่เย็บ ยังไม่สมานติดกันดี คือยังไม่ได้ตัดไหม หรือยังมีเลือดซึม ยังไม่แนะนำให้ดื่มเครื่องดื่มต่างๆ ที่มีแอลกอฮอล์ เพราะ- แอลกอฮอล์มีผลลดการแข็งตัวของเลือด และยิ่งหากมีโรคเกี่ยวกับการแข็งตัวของเลือด อาจมีผลทำให้มีเลือดซึมออกเรื่อยๆ และเป็นสาเหตุที่อาจทำให้ติดเชื้อแทรกซ้อนตามมาได้- แอลกอฮอล์กระตุ้นให้มีการขับธาตุสังกะสีออกจากร่างกายมากกว่าปกติ ส่งผลให้แผลหายช้าได้- แอลกอฮอล์มีผลไปลดการดูดซึมของสารอาหารต่างๆ ทั้งกรดอะมิโน วิตามิน และแร่ธาตุต่างๆ ซึ่งสารอาหารเหล่านี้ จำเป็นต่อการซ่อมแซมของบาดแผลนอกจากนี้ หากยังทานยาปฏิชีวนะฆ่าเชื้ออยู่ การดื่มแอลกอฮอล์ อาจไปมีผลลดประสิทธิภาพของยาปฏิชีวนะลงได้แต่หากได้ตัดไหมแล้ว และแผลสมานกันดีแเล้ว ก็สามารถที่จะดื่มแอลกอฮอล์ได้ค่ะ